סוהייל בושרוי

סוהייל בדיע בושרוי (באנגלית: Suheil Badi' Bushru'i; בערבית: سهيل بديع بشروئي; תעתיק מדויק לעברית: סהיל בדיע בשרואי; 14 בספטמבר 1929 — 3 בספטמבר 2015) היה פרופסור, סופר, משורר, מבקר ספרות ומתרגם לבנוני-אמריקאי, יליד ארץ ישראל המנדטורית. בושרוי היה בן למשפחה שנמנתה בין ראשוני המאמינים של הדת הבהאית, אשר היגרה מאיראן לארץ ישראל, בשנת 1902. סוהייל בושרוי נולד ב-1929 בנצרת. בילדותו בילה רבות בנופיה של חיפה, העיר הקדושה לדת הבהאית. משפחתו, שמוצאה מהעיר בושרויה (Boshruyeh) שבחבל ח'וראסאן שבאיראן, הייתה אחת החלוצות בייסוד דת זו. אביו, מירזא בדיע בושרוי (Mirza Badi' Bushru'i), היה פקיד אדמיניסטרטיבי בממשלת המנדט הבריטי. בתור תלמיד, בבית הספר הנוצרי על שם ג'ורג' הקדוש בירושלים, הושפע גם מהתרבות המערבית והמוסלמית. במהלך עבודתו האקדמית-ספרותית, עסק בושרוי בחייו ובעבודתו של המשורר הלבנוני-אמריקאי ג'ובראן ח'ליל ג'ובראן, אשר אותו העריץ. ספרו הידוע ביותר על ג'ובראן הוא "ג'ובראן ח'ליל ג'ובראן: אדם ומשורר" (Kahlil Gibran: Man and Poet), אותו חיבר עם ג'ו ג'נקינס. ידוע גם מחקרו על ספרו המוערך של ג'ובראן, "הנביא" (The Prophet). בושרוי נודע גם כמומחה לספרות אירית. הוא ידוע בתרומותיו לחקר המשוררים האיריים ויליאם בטלר ייטס, ג'יימס ג'ויס וג'ון מילינגטון סינג, וחיבר עשרות ספרים ומאמרים אודותיהם. בושרוי עסק בין השאר בתרגום שירתו של ייטס לערבית, כדי להביאה לתשומת לבו של העולם הדובר שפה זו. הוא היה האדם הלא-מערבי הראשון שלמד בסאמר סקול הראשון שנפתח בסלייגו שבאירלנד, בשנת 1960, הקרוי על שמו של ייטס. לאחר מכן, ב-1962, הוגשה עבודת הדוקטורט של בושרוי בספרות אנגלית, שהוקדשה לייטס ולמחזותיו; הוא סיים את לימודי הדוקטורט באוניברסיטת סאות'המפטון שבממלכה המאוחדת. במהלך לימודיו האקדמיים בושרוי אף נפגש עם ג'ורג' ייטס, רעייתו של המשורר. בושרוי היה הערבי הראשון שהתמנה ליושב ראש המחלקה לספרות אנגלית באוניברסיטה האמריקנית בביירות, משרה בה החזיק מ-1968 עד ל-1986. הוא לימד באוניברסיטאות באפריקה, באירופה, במזרח התיכון ובאמריקה. הוא חיבר, באנגלית ובערבית, עשרות ספרים ומאמרים אקדמיים שעסקו בנושאי ספרות, דת וסדר עולמי. הוא היה הלא-מערבי הראשון שהתמנה ליושב ראש האגודה הבינלאומית לחקר ספרות אירית. לאחר מכן, בשנת 1992, מונה בושרוי ליושב ראש הראשון של המרכז הבהאי לשלום עולמי שבאוניברסיטת מרילנד. בתפקיד זה עסק בפיתוח אלטרנטיבות לפתרון סכסוכים אלימים, תוך חיפוש אחרי פתרונות רוחניים לבעיות גלובליות שונות, סוציאליות וסביבתיות. הוא פרש מתפקידו בשנת 2005. בהמשך ועד לתחילת שנת 2015 שימש בושרוי בתור המנהל של מרכז ח'ליל ג'ובראן לערכים ולשלום שבאוניברסיטת מרילנד. הוא גם החזיק במשרת מרצה בכיר ללימודי שלום במרכז לפיתוח בינלאומי ולניהול סכסוכים שבאוניברסיטה זו. במהלך הקריירה עבד עם דורות של סטודנטים צעירים, כדי לקדם תרבות של שלום. הוא זכה להוקרה במדינות רבות שבהן הרצה ולימד (סודאן, ניגריה, הממלכה המאוחדת, לבנון וארצות הברית), בשל התמורה האישית שחולל בחייהם של תלמידיו. כבעל ידע אותנטי ואנציקלופדי נרחב לגבי המסורות העשירות, הן של הספרות הערבית, הן של הספרות המערבית ובתור פעיל נמרץ למען הבנה בין דתית, שיח בין תרבותי ופתרון סכסוכים, פרופסור בושרוי שאב ממאגר עשיר של ידע, כשהוא משלב אלמנטים ממקורות מסוימים לתוך עבודתו. בהסתכלות אחורנית, בנוגע למפעל חייו, פרופסור בושרוי סיכם מאוחר יותר את הרקע והמקור להתעניינותו הרב תחומית, במסגרת הרצאה אותה העניק בשנת 2013: במהלך תקופת ילדותי ונעוריי, תקופה שבמהלכה חייתי בשטחי המנדט הבריטי על פלשתינה (א"י), גדלתי על קריאת הקוראן הקדוש ועל ברכי תרבותה של הציביליזציה הערבית. מאוחר יותר, כסטודנט דובר ערבית שהתקבל ללימודים באוניברסיטה ששפת ההוראה בה הייתה אנגלית, אני המשכתי ללימודים מתקדמים בספרות אנגלו-אירית. אם כך, עוד מגיל מוקדם, נטמעתי בשתי מסורות תרבותיות ופרספקטיבה דו צדדית זו, אפשרה לנטוע בי פרספקטיבה פלורליסטית אשר עיצבה את ראיית העולם שלי באופן העמוק ביותר. לאחר מכן, ובמשך שישה עשורים לאחר מכן, עד עתה, הפניתי את כל תשומת לבי ללימוד והוראת מדעי הרוח ברמה אוניברסיטאית. אם כך, הקדשתי את הקריירה שלי לשם חקר ההשפעות התרבותיות והרוחניות שמעצבות את החברה האנושית המקור באנגלית During my childhood and youth in what was then the British Mandate of Palestine, I studied the Holy Qur’an and the culture of Arab civilization. Later, as an Arab student enrolled in an English university, I pursued advanced studies in Anglo-Irish literature. From an early age, then, I was immersed in two cultural traditions, and this dual perspective helped inculcate within me a pluralistic perspective that has profoundly shaped my worldview. Subsequently, and for more than six decades now, I have been engrossed in the study and teaching of the humanities at the university level, and so have dedicated my career to exploring the cultural and spiritual influences that shape society. במהלך עבודתו קיבל בושרוי מספר פרסים ואותות כבוד, בהם: The Lebanese National Order of Merit London University's Una Ellis-Fermor Literary Prize The Silver Medal of Merit of the Vatican-sponsored Military and Religious Order of Constantine and St. George The University of Maryland's Outstanding Faculty Award A Maryland Governor's Citation for excellence in education The Life Achievement Award of the Alumni Association of the American University of Beirut The Temple of Understanding's Juliet Hollister Award for exceptional service to interfaith understanding The Love Letters of Kahlil Gibran to May Ziadah The Literary Heritage of the Arabs The Wisdom of the Arabs The World's Favourite Love Poems “Kahlil Gibran: Man and Poet” (with Joe Jenkins) The Spiritual Heritage of the Human Race Speeches and Articles 1968-2012: His Royal Highness The Prince of Wales” (ed. with David Cadman) Bushrui, Suheil (1995). The Style of the Kitáb-i-Aqdas - Aspects of the Sublime. College Park, Maryland, USA: University Press of Maryland. ISBN 1-883053-08-0. ספרו האחרון היה "שירי המדבר של הלילה: 1500 שנים של ספרות ערבית" (Desert Songs of the Night: 1500 Years of Arab Literature), במסגרת הוצאת הספרים סאקי, 2015. ג'ובראן ח'ליל ג'ובראן ויליאם בטלר ייטס אקדמיית טמנוס קת'לין ריין Summary CV - University of Haifa Suheil Badi’ Bushrui "Honoring the Life and Legacy of Professor Suheil Bushrui,". College of Behavioral and Social Sciences, Office of the Dean, University of Maryland,. September 3, 2015. "From literature to peace: a scholar who strives to be a bridge between cultures". Newsletter of the Bahá’í International Community. "Extraordinary life bridged East and West". Baha'i World News Service (Haifa, Israel: Bahá'í International Community). 3 September 2015. Francis Warner, Suheil Badi’ Bushrui (1929–2015), THE TEMENOS ACADEMY The Bahá’í Chair Presents a Conference on: "Reflections on Human Dignity" The opening of the Academic Mind: The Challenges facing a Culture in Crisis, Suheil Bushrui, The 21st Hasan M. Balyuzi Memorial Lecture, Association for Bahá’í Studies The Age of Anxiety and the Century of Light: Twentieth-Century Literature, the Poet's Mission, and the Vision of World Unity, Suheil Bushrui, Published in the Journal of Bahá’í Studies Vol. 13, number 1/4 (2003), Association for Bahá’í Studies 2003 Global Interfaith Conference on Sustainable Development Interview with Professor Suheil Badi Bushrui, סרטון באתר יוטיוב Towards a Principle of Human Dignity (S. Bushrui), סרטון באתר יוטיוב Inaugural Lecture (4/6): Suheil Bushrui, סרטון באתר יוטיוב University of Maryland Memorial for Professor Suheil Badi' Bushrui, סרטון באתר יוטיוב Introduction of "Speeches and Articles, 1968-2012" by His Royal Highness The Prince of Wales, סרטון באתר יוטיוב Suheil Bushrui (17 November 1999) - The Unity of Ethics and Vision in the works of Kahlil Gibran - A Lecture given by Professor Suheil Bushrui, who held the Baha'i chair for World Peace at the University of Maryland, on November 17th, 1999 ספריו של סוהייל בושרוי אותם ערך והוציא לאור, כפי שמצויים בארכיון האינטרנט. In Memoriam_The Baha'i World Centre_1976 Honoring the Life and Legacy of Professor Suheil Bushrui Scholar to receive interfaith honor Extraordinary life bridged East and West Reshaping "God's holy mountain" to create a vision of peace and beauty for all humanity GOVERNMENT OF PALESTINE. Hebrew Standard of Australasia (Sydney, NSW : 1895 - 1953), Friday 8 April 1921, page 7 THE RETURN OF ISRAEL. A Moslem Prophecy. photographed from the handwriting of Mirza Ali Akbar Milani at Teheran translated from the original Persian by Mirza Badi Bushrui Kahlil Gibran: Man and Poet, by Suheil Bushrui:Review The Prophet - A new annotated edition, introduced and edited by Suheil Bushrui Curriculum Vitae of Suheil Badi Bushrui, B.A., Ph.D., L.H.D. CURRICULUM VITAE OF SUHEIL BADI BUSHRUI, B.A., PH.D. HON L.H.D. Honoring the Life and Legacy of Professor Suheil Bushrui Yeats's verse-plays;: The revisions 1900-1910 Suheil Bushrui – foremost translator and interpreter of Anglo-Irish literature in the Arab world